Patrick Holford | Health24
Posted by: Helena | 2011/03/09
Graag wil ek u gedagtes weet oor Patrick Holford se low GM dieeet. Is hy maar net Nog ''n " fly by night" of die " real deal?"
Ek is altyd bietjie huiwerig om Patrick Holford se boeke en produkte aan te beveel aangesien hy geen wetenskaplike opleiding in voeding het nie. Sommige van die beginsels wat hy propageer is goed, maar dit is nie nodig om al die duur produkte wat hy aanbeveel te koop nie. Hy is 'n uitstekende verkoopsman! In SA het ons baie inligting oor hoe om 'n lae GI-dieet toe te pas. Besoek die Webwerf van die 'Glycemic Index Foundation' by www.gifoundation.com waar jy inligting oor die GI en lae-GI boeke sal bekom teen baie redelike pryse wat op Suid-Afrikaanse produkte geskoei is. Verder kan jy ook op 'DietnFood' bo aan hierdie bladsy klik en dan op 'Weight loss' en 'The Glycaemic Index' om artikels oor hierdie onderwerp te lees.